Gebed is ‘n lewenswyse | Koffietyd / My Happy Place
bruid, gebed, lewenswyse
Gebed is ‘n lewenswyse
In Uncategorized on Oktober 20, 2011 at 20:27
Dit so baie keer dat wanneer ons woorde opdroog en ons so moeg is dat selfs die woorde op die Bybel blad voor ons swem, dat ons op ‘n manier van U afgesny is… ons emosies laat ons so maklik vervreemd van U voel…. En dan wonder bo wonder kom U op die mees onverwagte manier en dan kom raak U aan ons harte met hierdie woorde van bemoediging… woorde wat ons laat onthou: ons is op die regte pad. op die regte plek op die regte tyd,besig met die regte goed…
Gebed is ‘n lewenswyse – deur Ferdinan Deist
Gebed hoef nie altyd ‘n vorm van mooi woorde te hê nie.
Gebed is ‘n lewenswyse. Gebed is om in alle omstandighede bewus te wees van God se teenwoordigheid en om te weet God is vir my. As gebed ‘n lewenswyse is in die voortdurendebewussyn van God se teenwoordigheid, word die lewe self ‘n liturie, ‘n orde van erediens… Om God telkens te sê wat jou lewenservaring is, om dit onomwonde te sê, dit is gebed. Al sê jy dit met ‘n moedelose sug, of ‘n ligte glimlag van blydskap, as jy dit sê en doen in die bewussyn van die teenwoordigheid van God, dan is dit egte gebed…
Gebed kan ons menslikheid ook weer na ons laat terugkeer. Dit kan die ontmensliking van die mens stuit deur te dank. Dit kan die hubris oorkom deur God in te roep in die lewe van elke dag. Dit kan ons weer mense maak wat na die beeld van God geskape is, mense wat die lewe sin kan gee en wat die lewe met uitbundigheid tegemoet kan gaan in die wete dat hierdie lewe die terrein van die handelinge van GOd is. Gebed kan ons weer egte mede-mense maak deurdat dit ons meelewing en medelye kan opskerp en ons kan aanspoor om verantwoordelikheid vir ons naaste te aanvaar.
« Before uitgehonger vir ‘n wonderwerk Oktober 20, 2011
AfterVoor jy vrede kan verkry, moet jy genade verstaan. Oktober 28, 2011 »